**Ministru kabineta noteikumu projekta „Grozījumi Ministru kabineta 2009. gada 4. augusta noteikumos Nr.864 „Noteikumi par references laboratorijas statusa piešķiršanas un akreditācijas kārtību, funkcijām un pienākumiem, kā arī iekārtām un aprīkojumam noteiktajām prasībām pārtikas, dzīvnieku barības un dzīvnieku veselības jomā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 11.1 pants, Pārtikas aprites uzraudzības likuma 21. panta sestā daļa un Dzīvnieku barības aprites likuma 21. panta 1.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2009. gada 4. augusta noteikumi Nr.864 “Noteikumi par references laboratorijas statusa piešķiršanas un akreditācijas kārtību, funkcijām un pienākumiem, kā arī iekārtām un aprīkojumam noteiktajām prasībām pārtikas, dzīvnieku barības un dzīvnieku veselības jomā” (turpmāk – noteikumi Nr.864), kuros nepieciešams izdarīt grozījumus.1. Eiropas Savienības normatīvajos aktos angļu valodas termins “residue” latviešu valodā tiek tulkots kā “atliekas”, bet Latvijas normatīvajos aktos tiek lietots termins “atliekvielas” (piemēram, Ministru kabineta 2013. gada 27. augusta noteikumos Nr. 644 “Dzīvniekos un to produktos esošu noteiktu vielu un to atliekvielu kontroles un tās finansēšanas kārtība”). Sagatavotais Ministru kabineta noteikumu projekts “Grozījumi Ministru kabineta 2009. gada 4. augusta noteikumos Nr. 864 “Noteikumi par references laboratorijas statusa piešķiršanas un akreditācijas kārtību, funkcijām un pienākumiem, kā arī iekārtām un aprīkojumam noteiktajām prasībām pārtikas, dzīvnieku barības un dzīvnieku veselības jomā”” (turpmāk – noteikumu projekts) paredz precizēt noteikumos Nr. 864 lietoto terminu “atliekas”, jo normatīvajos aktos ir noteikts konkrētu vielu maksimāli pieļaujamais līmenis un to kontrolē, nosakot šo vielu atliekvielu daudzumu pārtikas produktā un citur.2. Ar Ministru kabineta 2012. gada 3. augusta rīkojumu Nr. 369 tika grozīts Ministru kabineta 2009. gada 19. oktobra rīkojums Nr.714 “Par Pārtikas un veterinārā dienesta un valsts aģentūras “Latvijas Zivju resursu aģentūra” reorganizāciju un valsts zinātniskā institūta “Pārtikas drošības, dzīvnieku veselības un vides zinātniskais institūts” izveidi”, papildinot institūta nosaukumu ar vārdu “BIOR”. Noteikumos Nr. 864 ir nepieciešams attiecīgi precizēt valsts zinātniskā institūta „Pārtikas drošības, dzīvnieku veselības un vides zinātniskais institūts “BIOR” (turpmāk – institūts „BIOR”) nosaukumu. 3. 2017. gada 27. janvārī Eiropas Savienības Oficiālajā Vēstnesī ir publicēta Komisijas 2017. gada 26. janvāra Regula (ES) Nr.2017/140, ar ko izraugās ES references laboratoriju attiecībā uz *capripox* vīrusu izraisītām slimībām (nodulārais dermatīts un aitu un kazu bakas), nosaka šai laboratorijai papildu pienākumus un uzdevumus un groza Eiropas Parlamenta un Padomes Regulas (EK) Nr. 882/2004 VII pielikumu (turpmāk – EK regula Nr. 2017/140/ES). Eiropas Parlamenta un Padomes 2004. gada 29. aprīļa regulas (EK) Nr. 882/2004 [par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem](http://eur-lex.europa.eu/legal-content/LV/AUTO/?uri=celex:32004R0882) (turpmāk – Parlamenta un Padomes regula Nr. 882/2004) 33. panta 1. punktā noteikts, ka katrai ES references laboratorijai ir jānominē nacionālā references laboratorija vai jāizraugās citas ES dalībvalsts nacionālā references laboratorija un ar to jānoslēdz līgums par nacionālās references laboratorijas funkciju izpildi Latvijas vajadzībām. Zemkopības ministrija nacionālās references laboratorijas funkciju veikšanai dzīvnieku infekcijas slimību jomā ir izraudzījusies institūtu “BIOR”. Tādēļ noteikumu Nr. 864 7.1. apakšpunkts ir jāpapildina ar divu infekcijas slimību nosaukumiem.4. 2017. gada 8. februārī Eiropas Savienības Oficiālajā Vēstnesī ir publicēta Komisijas 2017. gada 7. februāra Regula (ES) Nr. 2017/212, ar ko izraugās ES references laboratoriju attiecībā uz mazo atgremotāju mēri, šai laboratorijai nosaka papildu pienākumus un uzdevumus un groza Eiropas Parlamenta un padomes Regulas (EK) Nr. 882/2004 VII pielikumu (turpmāk – EK regula Nr. 2017/212). Zemkopības ministrija nacionālās references laboratorijas funkciju veikšanai dzīvnieku infekcijas slimību jomā ir izraudzījusies institūtu “BIOR”. Tādēļ noteikumu Nr. 864 7.1. apakšpunkts ir jāpapildina ar dzīvnieku infekcijas slimības “mazo atgremotāju mēris” nosaukumu.5. 2016. gada 7. oktobrī Eiropas Savienības Oficiālajā Vēstnesī ir publicēts Komisijas 2016. gada 5. oktobra Īstenošanas lēmums (ES) 2016/1782, ar ko Lēmumu 2008/185/EK groza attiecībā uz Lietuvas iekļaušanu to dalībvalstu sarakstā, kurās ir apstiprinātas valsts kontroles programmas Aujeski slimības izskaušanai, un atjaunina III pielikumā uzskaitīto valsts iestāžu sarakstu (turpmāk – Lēmums 2016/1782/ES). Ar Lēmumu 2016/1782 III pielikumā ir atjaunināts ieraksts par iestādi, kura Latvijā ir atbildīga par cietfāzes imūnfermentatīvās analīzes (turpmāk – *ELISA)* metodes kvalitātes pārbaudi un jo īpaši par valsts standartseruma ražošanu un standartizāciju atbilstoši Eiropas Savienības standartserumam. Noteikumu Nr. 864 7.3.3. apakšpunktā noteikts, ka Latvijā institūts „BIOR” ir atbildīgs par Aujeski slimības diagnostiku, tostarp par *ELISA* metodes pārbaudi. 6. Noteikumos Nr. 864 nav pilnībā pārņemta Padomes 1992. gada 29. aprīļa Direktīva Nr. 92/35/EEK, ar ko paredz kontroles noteikumus un pasākumus Āfrikas zirgu mēra apkarošanai (turpmāk – direktīva Nr. 92/35/EEK). Direktīvas Nr. 92/35/EEK 1. pielikums nosaka nacionālās references laboratorijas pienākumus saistībā ar Āfrikas zirgu mēri. Ar noteikumu projektu direktīva Nr. 92/35/EEK tiks pārņemta pilnībā.7. Komisijas 2008. gada 21. februāra Lēmuma 2008/185/EK par papildu garantijām Kopienas iekšējā tirdzniecībā ar cūkām attiecībā uz Aujeski cūku slimību un kritērijiem, ar kuriem nodrošina informāciju par šo slimību, (turpmāk – Lēmums 2008/185/EK) III pielikumā ir noteikts *ELISA* protokols Aujeski slimības *ELISA* kvalitātes pārbaudei par Aujeski slimības vīrusa (vīrusa kopumā) antivielu noteikšanu attiecībā uz B glikoproteīnu (ASV-gB), D glikoproteīnu (ASV-gD) vai E glikoproteīnu (ASV-gE). Tā kā Lēmuma Nr.2008/185/EK III pielikums nav pilnībā pārņemts Latvijas normatīvajos aktos, tas tiks izdarīts ar sagatavoto noteikumu projektu. |
| 3. | Projekta izstrādē iesaistītās institūcijas | Zemkopības ministrija un institūts “BIOR” |
| 4. | Cita informācija | Nav  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulē-jums ietekmē vai varētu ietekmēt | Noteikumu projektā ietvertais tiesiskais regulējums netieši ietekmēs dzīvnieku īpašniekus un pārtikas apritē iesaistītos uzņēmējus, kam būs nepieciešams izmantot institūta „BIOR” kā references laboratorijas pakalpojumu. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts saistīts ar šādu Eiropas Savienības tiesību aktu prasību ieviešanu: 1) direktīvu Nr. 92/35/EEK;2) Lēmumu 2008/185/EK;3) Lēmumu 2016/1782/ES;4) Parlamenta un Padomes regulu Nr. 882/2004. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Direktīva Nr. 92/35/EEK;2) Lēmums 2008/185/EK;3) Lēmums 2016/1782/ES;4) Parlamenta un Padomes regula Nr. 882/2004. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Parlamenta un Padomes regulas Nr. 882/2004 33. panta 1. punkts | 6.2. apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Lēmuma 2016/1782/ES 1. panta 2. punkts un pielikuma 2. punkts | 7. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Lēmuma 2008/185/EK III pielikuma 1. un 2. punkta „a”, „b” un „c” apakšpunkts | 7. un 10. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Direktīvas Nr. 92/35/EEK 1. pielikums | 8. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

*Anotācijas V sadaļas 2.tabula un VI sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Institūts „BIOR” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav  |

Zemkopības ministrs J. Dūklavs

Zemkopības ministrijas valsts sekretāre D.Lucaua

Vanaga 67027363

sanita.vanaga@zm.gov.lv